|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sgt. 16., 21000 Újvidék  Telefon: +381 21 487 4608; Fax: +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | SZÁM: 128-90-1092/2022-05 | DÁTUM: 2022. június 9. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakasza, A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése alapján, figyelemmel a 24. szakasz 2. bekezdésére és a 37. szakasz 5. bekezdésére, illetve A középiskolás tanulók oktatási-szabadidős táborának megszervezésére vonatkozó, 128-90-1092/2022-05. számú, 2022. május 30-án kelt pályázat útján odaítélendő költségvetési eszközök odaítélésének eljárását lefolytató pályázati bizottság javaslatára, A középiskolás tanulók oktatási-szabadidős táborának megszervezésére kiírt pályázat alapján, a tartományi oktatási, jogalkotási, közigazgatási és nemzeti kisebbségi-nemzeti közösségi titkár (a továbbiakban: tartományi titkár)

**HATÁROZATOT**

hoz

**A KÖZÉPISKOLÁS TANULÓK OKTATÁSI-SZABADIDŐS TÁBORÁNAK MEGSZERVEZÉSÉRE KIÍRT PÁLYÁZAT SZERINTI KÖLTSÉGVETÉSI ESZKÖZÖK ODAÍTÉLÉSÉRŐL**

**I.**

A középiskolás tanulók oktatási-szabadidős táborának megszervezésére vonatkozó, 128-90-1092/2022-05. számú, 2022. május 9-én meghirdetett pályázat alapján, amely Vajdaság AT Hivatalos Lapjának 21/2022. számában, 2022. május 11-én jelent meg, az eszközök az alábbi pályázónak kerülnek odaítélésre:

|  |  |  |  |  |
| --- | --- | --- | --- | --- |
| **A pályázó** | **Település** | **A megítélendő összeg javaslata** | **A tárgy száma** | **Pontszám** |
| Ana & Bastian Ifjúsági Központ Egyesület | Magyarkanizsa | 2.500.000,00 | 128-90-1093/2022-05 | 28 |

**II.**

A program/projekt kiválasztásáról szóló jelen határozat a Tartományi Titkárság weboldalán kerül közzétételre.

**Indokolás**

A Vajdaság Autonóm Tartomány 2022. évi költségvetéséről szóló tartományi képviselőházi rendelet (VAT Hivatalos Lapja, 54/2021. és 7/2022. szám – pótköltségvetés) 11. szakasza alapján, illetve figyelemmel a 24. és a 26. szakaszra, valamint A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakaszára, a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság 2022. május 9-én, 128-90-1092/2022-05. szám alatt meghirdette A középiskolás tanulók oktatási-szabadidős táborának megszervezésére vonatkozó pályázatot.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) szabályozza a Vajdaság autonóm tartományi nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló programokat és projekteket társfinanszírozó költségvetési eszközök odaítélésének rendeltetését, módját és eljárását.

Az említett eszközök Vajdaság AT költségvetésében kerültek biztosításra és a nemzeti kisebbségek-nemzeti közösségek tárgykörében illetékes tartományi közigazgatási szerv külön költségvetési rovatrendje alatt vezetik őket.

A Vajdaság Autonóm Tartomány 2022. évi költségvetéséről szóló tartományi képviselőházi rendelet (VAT Hivatalos Lapja, 54/2021. és 7/2022. szám – pótköltségvetés) 24. és 26. szakaszával összhangban lefolytatott pályázat, illetve az említett rendeltetésekre biztosított eszközök mértéke alapján, melyet a jelen szakasz 11. szakasza határoz meg, végrehajtásra került az eszközök felosztása a pályázatra benyújtott jelentkezések szerint.

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza megállapítja, hogy a Szerb Köztársaság törvényei, egyéb jogszabályai és általános aktusai, a Képviselőház és a Tartományi Kormány jogszabályai végrehajtásának érdekében a tartományi közigazgatási szervek jogszabályokat és egyéni aktusokat hoznak, amikor arra fel vannak hatalmazva, míg az azonos határozat 16. szakaszának 5. bekezdése meghatározza, hogy az egyedi dolgokról határozattal döntenek, a jogszabályokkal összhangban. A 24. szakasz 2. bekezdése értelmében a Titkárságot a tartományi titkár képviseli, megszervezi és biztosítja a munka hatékony módon történő elvégzését, aktusokat hoz, amelyekre fel van hatalmazva, a Titkárság hatásköreihez tartozó összetettebb munkák elvégzésére bizottságokat és munkacsoportokat alakít, illetve a döntést hoz a foglalkoztatottak jogairól, kötelezettségeiről és felelősségeiről. A 37. szakasz 5. bekezdése megállapítja, hogy a Titkárság, a törvénnyel összhangban, tartományi közigazgatási teendőket lát el a Képviselőház vagy a Tartományi Kormány részére készülő olyan aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez; gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára; anyagi eszközöket biztosítanak a nemzeti kisebbségek - nemzeti közösségek tanácsai, a nemzeti kisebbségek - nemzeti közösségek egyesületei és szervezetei, az egyházak és felekezetek finanszírozására, illetve társfinanszírozására, valamint a Vajdaság AT területén élő nemzeti kisebbségekhez - nemzeti közösségekhez tartozók jogai érvényesítésének előmozdítására.

A középiskolás tanulók oktatási-szabadidős táborának megszervezésére vonatkozó pályázat szerinti költségvetési eszközök odaítélése eljárásának lebonyolításával foglalkozó pályázati bizottságot a 128-401-5605/2022-05. számú határozattal, 2022. május 24-én alakították meg. A bizottság 2022. május 30-án ülésezett és az említett pályázatra benyújtott kérelmek megvitatását és értékelését követően, megállapította a pályázaton résztvevő pályázati kérelmek értékelési, pontozási és rangsorolási listáját, melyet 2022. május 30-án tettek közzé a Tartományi Titkárság weboldalán. A pályázóknak jogukban állt panaszt emelni a pályázaton résztvevő programok/projektek értékelési és rangsorolási listájára, a közzététel napjától számított 8 napos határidőn belül. A panaszemelés benyújtására megszabott határidőt követően a pályázati bizottság javaslatot küldött a tartományi titkárnak a végleges határozat meghozatalára, A középiskolás tanulók oktatási-szabadidős táborának megszervezésére vonatkozó pályázat alapján odaítélendő eszközök vonatkozásában.

Ezzel összhangban, illetve figyelemmel A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakaszára, A középiskolás tanulók oktatási-szabadidős táborának megszervezésére vonatkozó pályázat szerinti költségvetési eszközök odaítélése eljárásának lebonyolításával foglalkozó pályázati bizottság javaslatára a tartományi titkár határozatot hozott, ahogyan az a rendelkező részben látható.

A jelen határozat végleges.

Szakállas Zsolt,

TARTOMÁNYI TITKÁR